text.text: موقع واب يعبر على أفكار وعقيدة ومشروع الحركة القومية التونسية
text.text_idx: #000000
text.text: تقرير مشروع الإستيطان الأجصي و إزالة تونس من الوجودحملة توانسا صد الإستيطان الأجصي بتونس
text.text_idx: #000004
text.text: الرئيسيةسياسةالثورةغوامض ما بعد الثورة
text.text_idx: #000006
text.text: غوامض ما بعد الثورة
text.text_idx: #000007
text.text: مجلة القومية التونسية
text.text_idx: #000008
text.text: انا كل ماندور على الفايسبوك نستغرب حاجة، في الخضم هذا بكلو نلقو سياسيينا، صحافيينا، محللينا و كل فايسبوكيينا عندهم ميزة مشتركة: سرعة النسيان !
text.text_idx: #000011
text.text: ـــ في المقالة هذي بش نحاول نلمد قائمة غوامض ما بعد 14 جانفي 2011..
text.text_idx: #000014
text.text: يقولو: فرق اجنبية تابعة الطرابلسية أو أوفياء بن علي و ناقمين على الشعب أو أمن رئاسي ...
text.text_idx: #000016
text.text: => كل الكلام هذا ضبابي و وراه كان الأسئلة و الأهم بدون أي مجهود من الحكومة للإجابة عليهم والحجة الي قالها السبسي هي “القناصة إشاعة و الي يشد قناص يجيبهولي”.
text.text_idx: #000017
text.text: الشعانبي، سوسة1، سوسة2، باردو، جبل السمامة، الروحية، بن قردان : عندنا هجومات على الجيش + قتلان سواح + تفجير كار الأمن الرئاسي ....
text.text_idx: #000018
text.text: كانت هجومات على الدولة بدون تنظيم واضح + بدون بيانات مسؤولية + بدون مطالب ==> إرهاب اعتباطي.
text.text_idx: #000019
text.text: محاولة اغتيال رضا شرف الدين :
text.text_idx: #000021
text.text: هذي كانت أقوى لقطة، اكثر من 30 كرتوشة تضرب كرهبة رضا شرف الدين : رئيس النجم الرياضي الساحلي ،مالك شركة انيماد للأدوية و نايب في مجلس الشعب عن نداء تونس. محاولة إغتيال تضحك ياسر اما هو متمسش ابدا !
text.text_idx: #000022
text.text: و حد ماهو فاهم، اذا حبو يقتلوه و الا يخوفوه والا هو صنع الفيلم؟؟ شكون ها القاتل الأحول؟؟؟ شكون الفاعل ؟؟؟؟ و شبيها الحكاية طفات فيسع ؟؟
text.text_idx: #000023
text.text: معز بن غربية ادعا انو يعرف قاتل بلعيد و البراهمي، هرب من تونس و أعلن انو مهدد و انو بش يقول على القتلة و لكن مفم شي، ويرجع لتونس يقولو الي هوا هبل ويسيبو القضاء، ويمشي يحل قناة فضائية!
text.text_idx: #000025
text.text: انكيفادا موقع تونسي تابع للاتحاد الدولي للصحفيين الاستقصائيين نشر انو محسن مرزوق راسل مكتب محامات بنمي يساعد في تهريب الفلوس. و قال انو فما غيرو برشا توانسة مهربين فلوسهم في بنما.
text.text_idx: #000026
text.text: ممكن نكون نسيت حاجات، اما حبيت نذكر لنو لازمنا نتذكرو،نتساؤلو ،نحللو و نحاولو نفهمو على قدم منجمو آش صاير عندنا قبل مانخممو في تبديلو، نحتاجو المعرفة و الفهم لأجل نجاعة الإصلاح.
text.text_idx: #000032
text.text: من 2011 إلى 2021: من الثورة العاطفية السطحية للثورة الروحية الجوهرية
text.text_idx: #000033
text.text: الحنين الى عهد بن علي، الرجعية السياسية و القومية التونسية
text.text_idx: #000034
text.text: من أجل إستكمال المسار الثوري
text.text_idx: #000035
text.text: تابعنا على الفيسبوك
text.text_idx: #000041